AvocArt - eveniment organizat de avocați la Palatul de Justiție

AvocArt 2023, ediția a III-a – 25 octombrie 2023, un eveniment organizat de Asociaţia pentru Dialog şi Solidaritate a Avocaţilor (ADSA) și Uniunea Națională a Barourilor din România (UNBR) cu sprijinul avocaților care sunt pasionați de anumite domenii artistice, la Palatul de Justiție din București. AvocArt 2023, reprezintă un eveniment cultural și juridic inovator, care a dat posibilitatea întâlnirii a două domenii aparent distincte, dar neîndoielnic interconectate; avocatura și arta în care talentul, firul călăuzitor, a dat valenta și importanță acestora.

Dincolo de pledoarie și de forța argumentelor aduse în slujba drepturilor și libertăților cetățenești, avocații se califică inclusiv prin iscusința lor creativă în domeniul artei . În cadrul acestui eveniment avocații au prezentat latura lor artistică, accentuând pasiunea acestora pentru frumos sub toate formele sale. Publicul larg și profesioniștii dreptului au descoperit în Sala pașilor pierduți, din interiorul Palatului de Justiție din București, creații ale celui mai amplu și divers eveniment public al artei organizat și susținut de avocați: pictură, sculptură, fotografie, hand-made, design vestimentar, bijuterii și publicistică. AvocArt 2023, reflectă o ocazie unică pentru dialog și interacțiunea dintre profesioniștii din domeniul dreptului care împărtășesc pasiunea pentru artă, în diversele ei forme, oferind astfel un peisaj juridic și cultural cu totul inedit.

În cadrul evenimentului au luat cuvântul reprezentați ai organizatorilor și invitaților printre care: avocat dr. Alina Gorghiu – Ministrul Justiției, avocat dr. Ion Dragne – vicepreședinte UNBR, judecător Corina Corbu – președinte Înalta Curte de Casație și Justiție, judecător Liana Nicoleta Arsenepreședinte Curtea de Apel București, avocat dr. Mihai Hotca – rectorul Universității Nicolae Titulescu București, avocat dr. Traian Briciu – președintele UNBR ș.a. De asemenea în cadrul evenimentului au avut loc diferite manifestări culturale: -Lansare de carte – avocat Cristiana Varasteanu, volumul de versuri: “Clipe intersectate”; -Lansare de carte – avocat Sebastian Drăgoi, volumul de poezii “Poeme din buzunarul de la piept“; -Expoziție hand – made – avocat Laura Cosma;

-Expoziție bijuterii – avocat Simina Violeta Rogoz;

-Expoziție de pictură – avocat Georgiana Ștefănescu, precum și alți avocați expozanți.

AvocArt, a fost un bun prilej de socializare, comunicare informală, schimb de idei și impresii. Avocat Tatiana Rădulescu

Contents